stanford-oval/wikipedia huggingface dataset:
ทฤษฎีบทของลากร็องฌ์

ทฤษฎีบทของลากร็องฌ์ (อังกฤษ: Lagrange's theorem) เป็นทฤษฎีบททางคณิตศาสตร์ในสาขาทฤษฎีกรุปที่กล่าวว่า ถ้า  H เป็นกรุปย่อยของกรุปจำกัด  G แล้ว  |H| เป็นตัวประกอบตัวหนึ่งของ  |G| หรืออีกนัยหนึ่ง อันดับ (จำนวนสมาชิกในกรุป) ของกรุปย่อยใด ๆ จะไปหารอันดับของกรุปใหญ่ลงตัวเสมอ ทฤษฎีบทนี้ได้ชื่อตามโฌแซ็ฟ-หลุยส์ ลากร็องฌ์ นักคณิตศาสตร์ชาวฝรั่งเศส
ถ้าให้  [G:H] แทนดรรชนีของกรุปย่อย (index) ซึ่งตามนิยามเท่ากับจำนวนโคเซตของ  H ใน  G แล้วจะได้ทฤษฎีบทของลากร็องฌ์ในรูปแบบด้านล่าง
ทฤษฎีบทของลากร็องฌ์ — ถ้า  H เป็นกรุปย่อยของกรุป  G แล้ว  \left|G\right|=\left[G:H\right]\cdot \left|H\right|
รูปแบบข้างต้นเป็นจริงแม้  G เป็นกรุปอนันต์ หากตีความว่า  |G|,  |H|, และ  [G:H] เป็นจำนวนเชิงการนับทั้งหมด
มาร์กาเร็ต ลิน เซเวียร์

| คุณหญิง มาร์กาเร็ต ลิน เซเวียร์ ต> จ. |
| --- | --- |

เกิด: 29 พฤษภาคม พ.ศ. 2441
เสียชีวิต: 6 ธันวาคม พ.ศ. 2475 (34 ปี)
คู่สมรส: พระยาศรีวิสารวาจา (เทียนเลี้ยง ฮุนตระกูล)
บุตร: 3 คน
บิดามารดา: พระยาพิพัฒน์โกษา (เศเลสติโน ซาเวียร์) กิมกี
มาร์กาเร็ต ลิน เซเวียร์ (Margaret Lin Xavier; 29 พฤษภาคม พ.ศ. 2441 – 6 ธันวาคม พ.ศ. 2475) หรือ คุณหญิงลิน ศรีวิสารวาจา เป็นแพทย์ชาวไทย ถือเป็นแพทย์หญิงชาวไทยคนแรกที่ได้ปริญญาแพทยศาสตร์
ประวัติ

มาร์กาเร็ต ลิน เซเวียร์ เกิดที่บ้านเชิงสะพานพิทยเสถียร ทางฝั่งตะวันออกของคลองผดุงกรุงเกษม ตำบลมหาพฤฒาราม อำเภอบางรัก จังหวัดพระนคร เป็นบุตรีของพระยาพิพัฒนโกษา (เศเลสติโน ซาเวียร์) ปลัดทูลฉลองกระทรวงการต่างประเทศในสมัยรัชกาลที่ 5 และรัชกาลที่ 6 ซึ่งต่อมาดำรงตำแหน่งอัครราชทูตไทยประจำประเทศอิตาลี ส่วนมารดาชื่อ กิมกี ครอบครัวมีเชื้อสายโปรตุเกส และนับถือศาสนาคริสต์นิกายโรมันคาทอลิก เธอสำเร็จศึกษาจากคอนแวนต์พระหฤทัย (Convent of the Sacred Heart) ที่ปีนัง จากนั้นย้ายตามบิดาที่ต้องไปรับราชการในยุโรป ศึกษาที่วิทยาลัยพาณิชย์คลาร์ก (Clark’s Commercial College) ณ กรุงลอนดอน ประเทศอังกฤษ และศึกษาต่อในหลักสูตรสำหรับเตรียมสอบเข้ามหาวิทยาลัย จนสอบติดที่ London School of Medicine for Women และที่โรงพยาบาล Royal Free ตามลำดับ จนได้รับปริญญา M.B., B.S., M.R.C.S. และ L.R.C.P. เธอกลับสยามเมื่อปี พ.ศ. 2467 ทำงานที่แผนกความผาสุกของเด็กและทารก ในกองกลางหน่วยที่ 1 สภากาชาดไทย  รวมถึงปฏิบัติหน้าที่ประจำสุขศาลาบางรัก หมอลินในวัย 26 ปี ได้รับอนุญาตจากสภากาชาดไทยให้ประกอบโรคศิลป์โดยกิจการส่วนตัวได้ จึงเป็นแพทย์หญิงคนแรกที่เปิดคลินิกได้ โดยมีคลินิกที่ชื่อ อุณากรรณ ตั้งอยู่บนถนนสี่พระยา ที่เป็นที่นิยมในหมู่สตรี
เธอสมรสกับพันเอกพระยาศรีวิสารวาจา (เทียนเลี้ยง ฮุนตระกูล) มีบุตรธิดา 3 คน ได้แก่ นายกิตติรัต ศรีวิสารวาจา, ท่านผู้หญิงมนัสนิตย์ วณิกกุล และท่านผู้หญิงสาวิตรี ศรีวิสารวาจา
หมอลินรักษาคนไข้ในทุกชนชั้น ไม่ใช่เพียงเฉพาะชนชั้นสูง คนไข้จำนวนมากของเธอเป็นโสเภณีที่ยากจนที่เธอให้การรักษาโดยไม่คิดค่าตอบแทน แม้หมอลินจะอยู่ในช่วงให้นมบุตร ก็ยังคงทำงาน เธอให้นมบุตรด้วยตนเอง ซึ่งในยุคนั้นมารดามักไม่ได้ให้นมบุตรด้วยตัวเอง โดยจะจ้างแม่นมให้นมแทน
คุณหมอลินป่วยหนักด้วยโรคมันสมองอักเสบรวมถึงไข้หวัดใหญ่เข้าแทรก เสียชีวิตเมื่อวันที่ 6 ธันวาคม พ.ศ. 2475 ด้วยวัย 34 ปี
เครื่องราชอิสริยาภรณ์

พ.ศ. 2472 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายใน)
แจ็กซ์ (มอร์ทัลคอมแบต)

ตัวละครมอร์ทัลคอมแบต
| แจ็กซ์ |
| --- | --- |
ตัวละครใน มอร์ทัลคอมแบต
แจ็กซ์ในมอร์ทัลคอมแบต 11 (ค.ศ. 2019)
ปรากฏครั้งแรก: มอร์ทัลคอมแบต II (ค.ศ. 1993)
สร้างโดย: เอ็ด บูน และจอห์น โทไบอัส
ออกแบบโดย:  หลายคน จอห์น โทไบอัส (มอร์ทัลคอมแบต II, มอร์ทัลคอมแบต 3, มอร์ทัลคอมแบต 4, มอร์ทัลคอมแบต: สเปเชียลฟอซส์)  ลูอิส มังงูบัต (มอร์ทัลคอมแบต vs. ดีซี ยูนิเวิร์ส)  อะตอมฮอว์ก ดีไซน์ (มอร์ทัลคอมแบต 9)  มาร์โค เนเลอร์ (มอร์ทัลคอมแบต เอกซ์) 
แสดงโดย:  หลายคน เกรกอรี แมกคินนีย์ (ภาพยนตร์ ค.ศ. 1995)  ลิน "เรด" วิลเลียมส์ (มอร์ทัล คอมแบ็ท 2 ศึกวันล้างโลก)  ไมเคิล เจ ไวต์ (ภาพยนตร์สั้น, เว็บซีรีส์)  เมห์เคด บรูกส์ (ภาพยนตร์ ค.ศ. 2021) 
ให้เสียงโดย:  หลายคน เอ็ด บูน (ค.ศ. 1993–1999)  ดอเรียน แฮร์วูด (ซีรีส์แอนิเมชัน)  เครก เจ. แฮร์ริส (ค.ศ. 2000–2002)  ซิเมียน นอร์ฟลีต (ค.ศ. 2005–2006)  แดน วอชิงตัน (มอร์ทัลคอมแบต vs. ดีซี ยูนิเวิร์ส)  มาร์ซ ทิมส์ (มอร์ทัลคอมแบต 9)  เกรก อีเกิลส์ (มอร์ทัลคอมแบต เอกซ์)  คาร์ล เวเธอส์ (มอร์ทัลคอมแบต เอกซ์, สกินเนื้อหาที่ดาวน์โหลดได้)  วิลเลียม คริสโตเฟอร์ สตีเฟนส์ (ค.ศ. 2019–ปัจจุบัน)  ไอกี อามาดี (ภาพยนตร์แอนิเมชันคริสต์ทศวรรษ 2020) 
จับการเคลื่อนไหว:  หลายคน จอห์น แพร์ริช (มอร์ทัลคอมแบต II—มอร์ทัลคอมแบต 4, มอร์ทัลคอมแบต: อาร์มะเกดดัน) คาร์โลส เพซินา (มอร์ทัลคอมแบต: สเปเชียลฟอซส์)  ฌอน โอเคอร์เบิร์ก (มอร์ทัลคอมแบต vs. ดีซี ยูนิเวิร์ส)  อิสราเอล ไอดอนิเจ (มอร์ทัลคอมแบต 11) 
ข้อมูลตัวละครในเรื่อง
ชื่อเต็ม: แจ็กสัน บริกส์
ครอบครัว: แจ็กกี บริกส์ (ลูกสาว)
บ้านเกิด: สหรัฐอเมริกา
สัญชาติ: อเมริกัน
แจ็กสัน "แจ็กซ์" บริกส์ (อังกฤษ: Jackson "Jax" Briggs) เป็นตัวละครในแฟรนไชส์เกมต่อสู้มอร์ทัลคอมแบตโดยบริษัทมิดเวย์เกมส์และเนเธอร์เรล์มสตูดิโอส์ เขาปรากฏตัวในเกมมอร์ทัลคอมแบต II (ค.ศ. 1993) ในฐานะหัวหน้าหน่วยรบพิเศษ และกลายเป็นกำลังหลักของซีรีส์ รวมถึงเป็นตัวเอกในมอร์ทัลคอมแบต: สเปเชียลฟอซส์ (ค.ศ. 2000) ซึ่งเป็นเกมภาคแยกแนวแอ็กชันผจญภัย ตัวละครนี้โดดเด่นด้วยแขนไบโอนิกโลหะ ซึ่งเขาได้รับครั้งแรกในมอร์ทัลคอมแบต 3 (ค.ศ. 1995) และความสามารถของเขาจะขึ้นอยู่กับพละกำลังส่วนบนของร่างกาย
ในเกมต่างดังกล่าว แจ็กซ์ได้รับการพรรณนาในตอนแรกว่าเป็นผู้บัญชาการหน่วยรบพิเศษของซอนยา เบลด และต่อมาได้กลายเป็นนักรบที่ปกป้องเอิรธร์เรล์มจากภัยคุกคามต่าง ๆ นอกจากนี้ เขายังได้รับการพรรณนาว่าเป็นวีรบุรุษหลักในสื่อที่เกี่ยวข้องต่าง ๆ รวมถึงซีรีส์แอนิเมชันเรื่องมอร์ทัลคอมแบต: ดีเฟนเดอส์ออฟเดอะเรล์ม ใน ค.ศ. 1996, ภาพยนตร์มอร์ทัล คอมแบ็ท ศึกวันล้างโลก ใน ค.ศ. 1997 และซีรีส์ทางเว็บเรื่องมอร์ทัลคอมแบต: เลกาซี ใน ค.ศ. 2011 ซึ่งการตอบรับตัวละครนี้โดยทั่วไปนั้นเป็นไปในเชิงบวกทั้งการปรากฏตัวตลอดจนบรรดาท่าพิเศษ
สโมสรฟุตบอลราษีไศล ยูไนเต็ด ในฤดูกาล 2563–2564

ฤดูกาล 2563–2564 เป็นฤดูกาลที่ 2 ของ สโมสรฟุตบอลราษีไศล ยูไนเต็ด ในการลงแข่งขันฟุตบอลรายการของสมาคมฟุตบอลแห่งประเทศไทย หลังจากที่เคยส่งทีมเข้าแข่งขันมาแล้วใน ไทยแลนด์ อเมเจอร์ลีก ฤดูกาล 2562 – โซนภาคตะวันออกเฉียงเหนือ ซึ่งเป็นการส่งทีมเข้าแข่งขันเป็นฤดูกาลแรก
ฤดูกาลนี้จากสถานการณ์การแพร่ระบาดของไวรัสโควิด 19 ทำให้สมาคมฟุตบอลแห่งประเทศไทยมีมติยกเลิกการจัดการแข่งขันไทยแลนด์ อเมเจอร์ลีก เป็นฤดูกาลที่ 2 ติดต่อกัน แต่อย่างไรก็ตามสโมสรยังคงได้ลงแข่งขันในรอบคัดเลือกของรายการ ช้าง เอฟเอคัพ 2563–64
ผู้เล่นฤดูกาล 2563–2564 > รายละเอียดผู้เล่น ฤดูกาล 2563–2564

| หมายเลข> ผู้รักษาประตู | ชื่อ> ผู้รักษาประตู | สัญชาติ> ผู้รักษาประตู | ตำแหน่ง> ผู้รักษาประตู | วันเกิด> ผู้รักษาประตู | ย้ายมาจาก> ผู้รักษาประตู | ตั้งแต่> ผู้รักษาประตู | ลงสนาม> ผู้รักษาประตู | ประตู> ผู้รักษาประตู |
| --- | --- | --- | --- | --- | --- | --- | --- | --- |
| 1 | ชยากร กอพิทักษ์กุล |  | GK | 28 มีนาคม ค.ศ. 2002 (อายุ 18 ปี) |  | สิงหาคม 2563 | 0 | 0 |
| 18 | บรรหาร ทับทอง |  | GK | 2 พฤษภาคม ค.ศ. 2000 (อายุ 20 ปี) |  | สิงหาคม 2563 | 1 | 0 |
|  | ก้องสกุล ไชยศรีษะ |  | GK |  |  | สิงหาคม 2563 | 0 | 0 |
กองหลัง
| 2 | วิชชากร อินทร์ม่วงไทย |  | DF |  |  | สิงหาคม 2563 | 0 | 0 |
| 3 | ศักด์ดา มูลเมือง |  | DF | 19 เมษายน ค.ศ. 1986 (อายุ 34 ปี) |  | สิงหาคม 2563 | 1 | 0 |
| 4 | ฐิติพงษ์ โพทุมทา |  | DF | 25 สิงหาคม ค.ศ. 1995 (อายุ 25 ปี) |  | สิงหาคม 2563 | 1 | 0 |
| 5 | ไพรัช หมวกคำ |  | DF |  |  | สิงหาคม 2562 | 0 | 0 |
| 13 | ธวัชชัย ศักรบุตร |  | DF |  |  | สิงหาคม 2563 | 0 | 0 |
| 20 | สหพงศ์ คำมีเขต |  | DF |  |  | สิงหาคม 2563 | 0 | 0 |
| 26 | ธีรยุทธ นามนุ |  | DF |  |  | สิงหาคม 2563 | 0 | 0 |
กองกลาง
| 6 | ชยางกูร แก้วประสาน |  | MF |  |  | สิงหาคม 2563 | 1 | 0 |
| 7 | ณัฐพล ยงสกุล |  | MF | 14 กุมภาพันธ์ ค.ศ. 2001 (อายุ 19 ปี) |  | สิงหาคม 2562 | 6 | 1 |
| 8 | ณัฐชนน ยงสกุล |  | MF | 14 กุมภาพันธ์ ค.ศ. 2001 (อายุ 19 ปี) |  | สิงหาคม 2562 | 6 | 0 |
| 10 | ภาณุวัฒน์ ศรีเภา |  | MF | 14 กรกฎาคม ค.ศ. 1994 (อายุ 26 ปี) |  | สิงหาคม 2563 | 1 | 0 |
| 22 | ทยาวัต ร้อมระวี |  | MF | 12 มกราคม ค.ศ. 2004 (อายุ 16 ปี) |  | สิงหาคม 2562 | 0 | 0 |
กองหน้า
| 9 | เฉลิมชัย พันธ์แก่น |  | FW | 28 พฤศจิกายน ค.ศ. 2000 (อายุ 19 ปี) |  | สิงหาคม 2563 | 1 | 0 |
| 11 | สุภาพ เมืองจันทร์ |  | FW | 18 สิงหาคม ค.ศ. 1995 (อายุ 25 ปี) |  | สิงหาคม 2563 | 1 | 0 |
| 14 | อานนท์ ทองปัญญา |  | FW | 9 พฤษภาคม ค.ศ. 1995 (อายุ 25 ปี) |  | สิงหาคม 2563 | 1 | 0 |
| 21 | วิชิต กองสินแก้ว |  | FW | 28 พฤษภาคม ค.ศ. 2001 (อายุ 19 ปี) |  | สิงหาคม 2562 | 1 | 0 |
| 23 | เรืองศักดิ์ พรมจันทา |  | FW |  |  | สิงหาคม 2563 | 0 | 0 |
| 24 | ศุภกรณ์ สมัญญา |  | FW | 16 พฤศจิกายน ค.ศ. 2001 (อายุ 18 ปี) |  | สิงหาคม 2563 | 1 | 0 |
| 25 | เฉลิมเกียรติ ดาวัลย์ |  | FW | 16 พฤศจิกายน ค.ศ. 2001 (อายุ 18 ปี) |  | สิงหาคม 2563 | 1 | 0 |
การแข่งขันในฤดูกาล > ช้าง เอฟเอคัพ

บทความหลัก: ช้าง เอฟเอคัพ 2563–64
การแข่งขันในฤดูกาล > ช้าง เอฟเอคัพ > ผลการแข่งขัน

| 0 | 1 | 2 | 3 | 4 |
| --- | --- | --- | --- | --- |
| 30 กันยายน 2563 รอบคัดเลือก | ฉะเชิงเทรา ไฮ-เทค | 3–0 | ราษีไศล ยูไนเต็ด | อำเภอเมือง จังหวัดฉะเชิงเทรา |
| 18:30 | ภควัต สีเขียว  7' ก้องพล พลอยประไพ  10' โชคดี ปราบแก้ว  86' สราวุธ เชิญชัย  44' อึนยัมซี ฌัก โดมินิก  60'ทิวา แสงสมบูรณ์  86' ลูกัส แมสซาโร การ์ซิอา กามา  90+2' |  |  33' สุภาพ เมืองจันทร์  72' เฉลิมเกียรติ ดาวัลย์  84' ณัฐพล ยงสกุล | สนามกีฬา: สนามกีฬาเทศบาลเมืองฉะเชิงเทรา ผู้ชมในสนาม: 403 ผู้ตัดสิน: สุทธิพงษ์ เตปา |
สถิติการลงสนามและการทำประตูของผู้เล่น ในฤดูกาล 2563–2564

สถิตินับถึงวันที่ 30 กันยายน 2563
| เลข> เลข.ผู้รักษาประตู | ตำ แหน่ง> ตำ แหน่ง.ผู้รักษาประตู | ชาติ> ชาติ.ผู้รักษาประตู | นักเตะ> นักเตะ.ผู้รักษาประตู | ทั้งหมด> ลงเล่น.ผู้รักษาประตู | ทั้งหมด> ประตู.ผู้รักษาประตู | ไทยแลนด์ อเมเจอร์ลีก> ลงเล่น.ผู้รักษาประตู | ไทยแลนด์ อเมเจอร์ลีก> ประตู.ผู้รักษาประตู | ไทยเอฟเอคัพ> ลงเล่น.ผู้รักษาประตู | ไทยเอฟเอคัพ> ประตู.ผู้รักษาประตู |
| --- | --- | --- | --- | --- | --- | --- | --- | --- | --- |
| 1 | GK |  | ชยกร กอพิทักษ์กุล | 0 | 0 | 0 | 0 | 0 | 0 |
| 18 | GK |  | บรรหาร ทับทอง | 1 | 0 | 0 | 0 | 1 | 0 |
|  | GK |  | ก้องสกุล ไชยศรีษะ | 0 | 0 | 0 | 0 | 0 | 0 |
กองหลัง
| 2 | DF |  | วิชชากร อินทร์ม่วงไทย | 0 | 0 | 0 | 0 | 0 | 0 |
| 3 | DF |  | ศักด์ดา มูลเมือง | 1 | 0 | 0 | 0 | 1 | 0 |
| 4 | DF |  | ฐิติพงษ์ โพทุมทา | 1 | 0 | 0 | 0 | 1 | 0 |
| 5 | DF |  | ไพรัช หมวกคำ | 0 | 0 | 0 | 0 | 0 | 0 |
| 13 | DF |  | ธวัชชัย ศักรบุตร | 0 | 0 | 0 | 0 | 0 | 0 |
| 26 | DF |  | ธีรยุทธ นามนุ | 0 | 0 | 0 | 0 | 0 | 0 |
กองกลาง
| 6 | MF |  | ชยางกูร แก้วประสาน | 1 | 0 | 0 | 0 | 1 | 0 |
| 7 | MF |  | ณัฐพล ยงสกุล | 1 | 0 | 0 | 0 | 1 | 0 |
| 8 | MF |  | ณัฐชนน ยงสกุล | 1 | 0 | 0 | 0 | 1 | 0 |
| 9 | MF |  | เฉลิมชัย พันธ์แก่น | 1 | 0 | 0 | 0 | 0+1 | 0 |
| 10 | MF |  | ภาณุวัฒน์ ศรีเภา | 1 | 0 | 0 | 0 | 0+1 | 0 |
| 20 | MF |  | สหพงศ์ คำมีเขต | 0 | 0 | 0 | 0 | 0 | 0 |
| 22 | MF |  | ทยาวัต น้อมระวี | 0 | 0 | 0 | 0 | 0 | 0 |
กองหน้า
| 11 | FW |  | สุภาพ เมืองจันทร์ | 1 | 0 | 0 | 0 | 1 | 0 |
| 21 | FW |  | วิชิต กองสินแก้ว | 1 | 0 | 0 | 0 | 1 | 0 |
| 14 | FW |  | อานนท์ ทองปัญญา | 1 | 0 | 0 | 0 | 1 | 0 |
| 24 | FW |  | ศุภกรณ์ สมัญญา | 1 | 0 | 0 | 0 | 1 | 0 |
| 25 | FW |  | เฉลิมเกียรติ ดาวัลย์ | 1 | 0 | 0 | 0 | 1 | 0 |
| ด ค กสโมสรฟุตบอลราษีไศล ยูไนเต็ด |
| --- | --- |
 ประวัติ  ผลงาน  ผู้ฝึกสอน  สถิติ  ฤดูกาลปัจจุบัน 
สนามเหย้า:  สนามกีฬากลางจังหวัดศรีสะเกษ 
ฤดูกาล:  2562  2563–64  2564–65  2565–66  2566–67  2567–68 
บุคลากร:  นุชนาถ จารุวงษ์เสถียร (ประธานสโมสร)  สุระสิทธิ์ จารุวงษ์เสถียร (ผู้จัดการ) 
บทความที่เกี่ยวข้อง:  อำเภอราษีไศล  จังหวัดศรีสะเกษ
ณัฐพิมล นาฏยลักษณ์

| ณัฐพิมล นาฏยลักษณ์ |
| --- | --- |
เกิด: ฟาริด้า วัลเลอร์ 24 ตุลาคม พ.ศ. 2536 (31 ปี) จังหวัดกระบี่ ประเทศไทย
อาชีพ: นักแสดง นางงาม นางแบบ
ปีปฏิบัติงาน: 2555 - ปัจจุบัน
มีชื่อเสียงจาก: มิสยูนิเวิร์สไทยแลนด์ 2555  (ชนะเลิศ)​ นางงามจักรวาล 2012  (ไม่ผ่านเข้ารอบ)
ส่วนสูง: 5 ft 7 in (1.70 m)
บิดามารดา: มิคาเอล วัลเลอร์ สุพรรณ วรรณปัด
ฟาริด้า วัลเลอร์ (อักษรโรมัน: Farida Waller; เกิด 24 ตุลาคม พ.ศ. 2536) หรือ ณัฐพิมล นาฏยลักษณ์ ชื่อเล่น ริด้า ได้รับตำแหน่งมิสยูนิเวิร์สไทยแลนด์ 2012 และเป็นตัวแทนของประเทศไทยในการประกวดนางงามจักรวาล 2012 ณ ลาสเวกัส รัฐเนวาดา สหรัฐ
ประวัติ

ณัฐพิมล นาฏยลักษณ์ เกิดเมื่อวันที่ 24 ตุลาคม พ.ศ. 2536 ที่จังหวัดกระบี่ มีชื่อจริงว่า ฟาริด้า วัลเลอร์ เป็นบุตรสาวเพียงคนเดียวของมิคาเอล วัลเลอร์ บิดาชาวนครเวียนนา ประเทศออสเตรีย ซึ่งย้ายมาพำนักในประเทศไทย กับสุพรรณ วรรณปัด มารดาชาวไทยซึ่งประกอบธุรกิจร้านอาหาร ส่วนตัวนับถือศาสนาคริสต์ แต่ชอบเข้าวัดทำบุญทางพุทธศาสนากับมารดาบ่อยครั้ง
ณัฐพิมลสำเร็จการศึกษาจากโรงเรียนอำมาตย์พานิชนุกูล และกำลังศึกษาในระดับอุดมศึกษา คณะอักษรศาสตร์ จุฬาลงกรณ์มหาวิทยาลัย หลังจากเข้าเรียนได้สักพักได้พักการเรียนเพื่อปฏิบัติหน้าที่และเตรียมตัวเข้าประกวดนางงามจักรวาลและได้ลาออกในที่สุด ปัจจุบันเป็นนักศึกษาภาคอินเตอร์ มหาวิทยาลัยกรุงเทพ เนื่องจากผลการเรียนดี จึงได้เรียนฟรี
ชีวิตส่วนตัว

ณัฐพิมลสามารถพูดได้ 3 ภาษา คือ ภาษาไทย, อังกฤษ และเยอรมัน ส่วนกิจกรรมที่เธอโปรดปรานคือ ไปโบสถ์, ดำน้ำ และทำอาหาร
การประกวด

เธอชื่นชอบการประกวดนางงามมาตั้งแต่เด็ก ด้วยความสนใจเธอจึงศึกษาเวทีประกวดต่าง ๆ ด้วยตนเองผ่านอินเทอร์เน็ต ก่อนตัดสินใจลงประกวดมิสยูนิเวิร์สไทยแลนด์ซึ่งเป็นเวทีแรกของเธอ ซึ่งการประกวดครั้งนี้เธอได้รับตำแหน่งมิสยูนิเวิร์สไทยแลนด์คนที่ 13 ได้สวมมงกุฎ พร้อมทั้งเงินสด 1 ล้านบาท, รถยนต์ และรางวัลอื่น ๆ อีกมากมาย รวมมูลค่ากว่า 3 ล้านบาท ทั้งยังได้รับรางวัลบุคลิกภาพดีพ่วงด้วยอีกหนึ่งรางวัล อนึ่ง เธอเป็นสาวลูกครึ่งไทยคนแรกที่สามารถคว้ามงกุฎบนเวทีมิสยูนิเวิร์สไทยแลนด์ไปครองได้ภายใต้การดูแลของ สุรางค์ เปรมปรีดิ์ ผู้อำนวยการประกวด นับตั้งแต่มีการจัดประกวดมาตั้งแต่ปี พ.ศ. 2543
ผลงาน > ละครโทรทัศน์

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2556 | แสนซนค้นรัก | วีนัส / เปงกุมปราสเลียน่า | ช่อง 3 |
| 2556 | มาเฟียตาหวาน | สาลี่ | ช่อง 3 |
| 2559 | ดาวหลงฟ้า ภูผาสีเงิน | เอ็มม่า | ช่อง 3 |
| 2562 | ฝ่าดงพยัคฆ์ | มยุรี | พีพีทีวี |
| 2562 | สัญญาแค้นแสนรัก | พิชชา | ช่องวัน 31 |
| 2563 | จากศัตรูสู่หัวใจ | เกศริน | ช่อง 7 |
| 2564 | สะใภ้เจ้าสัว | เรืองริน | ช่อง 3 |
| 2565 | สัจจะในชุมโจร | อัญชัน | ช่อง 7 |
| 2566 | บุษบาลุยไฟ | เอมิลี | ช่อง ไทยพีบีเอส |
| 2568 | คุณแม่แก้ขัด | พิมรดา | ช่อง 7 |
| 2568 | ปะการังสีดำ | ปะการัง | ช่อง 3 |
| 2568 | คู่วุ้นลุ้นแผนรัก | ณิชรันย์ สถิตกานต์ | ช่อง7 |
ผลงาน > ละครชุด

| ปี | เรื่อง | บทบาท |
| --- | --- | --- |
| 2562 | บ้านของเรา   ลูกผู้ชายหัวใจทองคำ | ครูดุจดาว |
ผลงาน > ละครเทิดพระเกียรติ

| ปี | เรื่อง | บทบาท |
| --- | --- | --- |
| 2560 | ป่ารักน้ำ | สลิลา |
ผลงาน > เพลงประกอบละคร

| ปี พ> ศ. | ละคร | สถานีโทรทัศน์ | เพลง | ออกอากาศ | หมายเหตุ |
| --- | --- | --- | --- | --- | --- |
| พ.ศ. 2556 | มาเฟียตาหวาน | ช่อง 3 | มาเฟียตาหวาน (ร้องคู่ อาชิรญาณ์ ภีระพัภร์กุญช์ชญา) | YouTube: |  |
แหล่งข้อมูลอื่น

ณัฐพิมล นาฏยลักษณ์ ที่อินสตาแกรม
| ก่อนหน้า |  | ณัฐพิมล นาฏยลักษณ์ |  | ถัดไป |
| --- | --- | --- | --- | --- |
| ชัญษร สาครจันทร์ |  | มิสยูนิเวิร์สไทยแลนด์  (2555) |  | ชาลิตา แย้มวัณณังค์ |
| ด ค กผู้ดำรงตำแหน่งมิสยูนิเวิร์สไทยแลนด์ |
| --- | --- |
 กุลธิดา เย็นประเสริฐ (2543)  วรินทร ผดุงวิถี (2544)  จันจิรา จันทร์โฉม (2545)  เยาวลักษณ์ ไตรสุรัตน์ (2546)  มรกต กิตติสาระ (2547)  ชนันภรณ์ รสจันทน์ (2548)  ไอยวริญท์ โอสถานนท์ (2549)  ฟ้ารุ่ง ยุติธรรม (2550)  กวินตรา โพธิจักร (2551)  ชุติมา ดุรงค์เดช (2552)  ฝนทิพย์ วัชรตระกูล (2553)  ชัญษร สาครจันทร์ (2554)  ณัฐพิมล นาฏยลักษณ์ (2555)  ชาลิตา แย้มวัณณังค์ (2556)  เวฬุรีย์ ดิษยบุตร* (2557)  อนิพรณ์ เฉลิมบูรณะวงศ์ (2558)  ชลิตา ส่วนเสน่ห์ (2559)  มารีญา พูลเลิศลาภ (2560)  โศภิดา กาญจนรินทร์ (2561)  ปวีณสุดา ดรูอิ้น (2562)  อแมนด้า ออบดัม (2563)  แอนชิลี สก็อต-เคมมิส (2564)  แอนนา เสืองามเอี่ยม (2565)  แอนโทเนีย โพซิ้ว (2566)  สุชาตา ช่วงศรี (2567) 
* สละตำแหน่ง
มะหาด

| มะหาด |
| --- | --- |


การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophyta
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: กุหลาบ 
วงศ์:: วงศ์ขนุน 
สกุล:: สกุลขนุน  Buch.-Ham.
สปีชีส์:: Artocarpus lacucha
ชื่อทวินาม
Artocarpus lacucha Buch.-Ham.

ชื่อพ้อง
 Artocarpus ficifolius W.T.Wang  Artocarpus lakoocha Roxb.  Artocarpus yunnanensis H.H.Hu  Saccus lakoocha (Roxb.) Kuntze
มะหาด (ชื่อวิทยาศาสตร์: Artocarpus lacucha) เป็นไม้ยืนต้นในวงศ์ Moraceae ต้นกำเนิดจากภูมิภาคเอเชียใต้ นิยมปลูกเอาไว้ใช้ประโยชน์ทุกส่วนของต้น สามารถเจริญเติบโตได้ในดินทราย, ดินร่วนปนทราย, ดินร่วน และ ดินเหนียว มีความทนทานต่อความแห้งแล้งได้ดีมาก ชอบบริเวณที่มีความชื้นสูงและแสงแดดเข้าถึงได้น้อย มักขึ้นกระจายตามป่าดิบทั่วไป
ชื่อ

ในแต่ละภูมิภาค มะหาดจะมีชื่อเรียกต่าง ๆ กันกล่าวคือ ภาคเหนือเรียก "หาดหนุน" ในจังหวัดเชียงใหม่เรียก "ปวกหาด" ภาคกลางเรียก "หาด" ทางภาคใต้เรียก "มะหาด" ในจังหวัดตรังเรียก "มะหาดใบใหญ่" และตั้งแต่จังหวัดนราธิวาสถึงประเทศมาเลเซีย เรียก "กาแย , ตะแป , ตะแปง"
ลักษณะ

มะหาดเป็นยืนต้นขนาดกลางถึงใหญ่ ลำต้นตั้งตรง ความสูง 15-20 เมตร เปลือกสีน้ำตาลไหม้เป็นลายแตกละเอียด มีส่วนยอดเป็นพุ่มหนาและทึบ ใบเป็นใบเดี่ยว ขนาดวงรีจนถึงรูปไข่ กว้าง 5-20 เซนติเมตร ยาว 10-30 เซนติเมตร ที่ขอบใบมีริวขึ้นโดยรอบ มีขนขึ้นทั้ง 2 ด้านของใบ ดอกจะออกในช่วงเดือนกุมภาพันธ์ถึงเดือนเมษายน และกลายเป็นผลในเดือนมีนาคมถึงเดือนพฤษภาคม ลักษณะดอกจะมีสีขาวอมเหลืองมีขนาดเล็ก ผลเป็นผลรวมมีสีเขียว เมื่อสุกจะมีสีเหลือง รัศมีจากจุดศูนย์กลางยาว 2.5-5 เซนติเมตร รูปร่างกลมแป้นใหญ่ มีทรงบิ้วเบี้ยวเป็นบางลูก  เปลือกนอกผิวขรุขระ เนื้อผลค่อนข้างนุ่ม แต่ละผลย่อยมีเมล็ด 1 เมล็ด  รูปทรงรี
การปลูกดูแลบำรุงรักษา

การปลูกต้นมะหาดก่อนที่จะปลูกต้นไม้ลงไปต้องฆ่าเชื้อโรคในดินและเพิ่มสารอาหารในดินก่อนเริ่มปลูก โดยขุดหลุมกว้าง 1 เมตร ยาว 1 เมตร แล้วตากดินไว้นาน 1–2 สัปดาห์  จากนั้นใส่ปุ๋ยคอกหรือปุ๋ยอินทรีย์ที่สลายตัวดีแล้วรองก้นหลุม นำต้นกล้าลงปลูกกลบดินให้แน่นระยะเริ่มปลูกควรรดน้ำทุกวันถ้าฝนไม่ตกและต้นกล้ายังตั้งตัวไม่ได้ ควรใช้ไม้หลักปักยึดกับลำต้นกันโยกและทำที่บังแสงแดดด้วย นอกจากนี้เมื่อต้นโตขึ้นควรกำจัดวัชพืชรอบ ๆ โคนต้นเป็นบางครั้ง
ประโยชน์

ต้นมะหาดที่สามารถนำมาใช้ผลประโยชน์ได้นั้นจะต้องมีอายุไม่ต่ำกว่า 5 ปี
ประโยชน์ > ทางสมุนไพร

แก่น - ใช้แก่นมะหาดสับเป็นชิ้นเล็ก ๆ ต้มเคี่ยวกับน้ำจนเกิดฟอง ช้อนฟองออก กรองกับผ้าขาวบาง พักสะเด็ดน้ำ แล้วนำมาตากให้แห้งหรือย่างกับไฟ นำมาบดจะได้ผงสีเหลืองเรียกว่า "ปวกหาด" ใช้ผงประมาณ 3-4 กรัมหรือ 1-2 ช้อนชา ผสมกับน้ำสุกที่เย็นแล้ว สามารถผสมน้ำมะนาวลงไปด้วย รับประทานก่อนอาหารเช้า หลังปวดหาดไปแล้ว 2 ชั่วโมง ให้รับประทานดีเกลือตาม เพื่อถ่ายตัวพยาธิออกมา สามารถทานแก้อาการท้องผูก, ท้องอืด, ท้องเฟ้อได้หรือนำผงปวกหาดมาละลายกับน้ำ  ทาแก้ผื่นคัน
ราก -  ใช้ลดอาการไข้ แก้กระษัยเส้นเอ็น ขับถ่ายพยาธิ  แก้พิษร้อน
เปลือก - ใช้ลดอาการไข้
ประโยชน์ > ทางนิเวศน์

ต้นไม้ - ให้ความร่มรื่น  ให้ร่มเงา  ป้องกันการพังทลายของหน้าดิน
ประโยชน์ > ทางเนื้อไม้

เนื้อไม้ - ใช้ทำเสา หมอนรองรางรถไฟ สะพาน ด้ามเครื่องมือทางการเกษตร ผืนระนาดเอก ผืนระนาดทุ้ม และลูกโปงลาง เป็นไม้เนื้อหยาบ  แข็ง  เหนียวและทนทาน  ปลวกและมอดไม่ขึ้น  สามารถเลื่อย, ไส, ตบแต่งได้ง่าย
ประโยชน์ > ด้านโภชนาการ

ผลไม้ - เมื่อสุกสามารถรับประทานได้  เนื้อเยื่อหุ้มเมล็ดมีรสเปรี้ยวอมหวาน
ประโยชน์ > ด้านสารสกัด

สารสกัด - ลดอาการผมร่วง กระตุ้นการงอกของเส้นผม แก้โรคเริม ช่วยทำให้โรคผิวหนังค่อย ๆ หายไป ลดความคล้ำของเม็ดสีผิว
ประโยชน์ > ด้านเบ็ดเตล็ด

ราก - ย้อมสีผ้า (ให้สีเหลือง)
เปลือก - นำไปทำเชือก
ต้นไม้ประจำจังหวัด

เป็นพันธุ์ไม้มงคลพระราชทานประจำจังหวัดกาฬสินธุ์ เป็นพันธุ์ไม้ที่สมเด็จพระนางเจ้าสิริกิติ์ พระบรมราชินีนาถ ได้พระราชทานให้กับผู้ว่าราชการจังหวัดของจังหวัดกาฬสินธุ์ เพื่อให้นำไปปลูกเป็นสิริมงคลแก่จังหวัด และเป็นการรณรงค์ให้ประชาชนปลูกต้นมะหาดในโครงการปลูกป่าถาวรเฉลิมพระเกียรติ เนื่องในวโรกาสที่พระบาทสมเด็จพระเจ้าอยู่หัวทรงครองสิริราชสมบัติครบ 50 ปี
ดูเพิ่ม

รายชื่อพันธุ์ไม้มงคลพระราชทานประจำจังหวัด
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Artocarpus lakoocha
ข้อมูลที่เกี่ยวข้องกับ มะหาด ที่วิกิสปีชีส์
Antioxidant and toxicity activities of Artocarpus lakoocha Roxb. heartwood extract
Fruit with foliage
Crops for the Future: Barhal (Artocarpus lakoocha)
| ด ค กพันธุ์ไม้มงคลพระราชทานประจำจังหวัด |
| --- | --- |
ภาคเหนือ:  กาซะลองคำ (เชียงราย)  ทองกวาว (เชียงใหม่)  กำลังเสือโคร่ง (น่าน)  สารภี (พะเยา)  ยมหิน (แพร่)  จั่น (แม่ฮ่องสอน)  กระเชา (ลำปาง)  ก้ามปู (ลำพูน)  สัก (อุตรดิตถ์) 
ภาคตะวันออกเฉียงเหนือ:  มะหาด (กาฬสินธุ์)  กัลปพฤกษ์ (ขอนแก่น)  ขี้เหล็ก (ชัยภูมิ)  กันเกรา (นครพนม)  สาธร (นครราชสีมา)  กาฬพฤกษ์ (บุรีรัมย์)  พฤกษ์ (มหาสารคาม)  ตานเหลือง (มุกดาหาร)  กระบาก (ยโสธร)  กระบก (ร้อยเอ็ด)  สนสามใบ (เลย)  ลำดวน (ศรีสะเกษ)  อินทนิล (สกลนคร)  มะค่าแต้ (สุรินทร์)  ชิงชัน (หนองคาย)  พะยูง (หนองบัวลำภู)  ตะเคียนหิน (อำนาจเจริญ)  รัง (อุดรธานี)  ยางนา (อุบลราชธานี) 
ภาคกลาง:  ไทรย้อยใบแหลม (กรุงเทพมหานคร)  สีเสียดแก่น (กำแพงเพชร)  มะตูม (ชัยนาท)  สุพรรณิการ์ (นครนายก)  จันทน์ชะมดชนิด Mansonia gagei (นครปฐม)  เสลา (นครสวรรค์)  นนทรี (นนทบุรี)  ทองหลางลาย (ปทุมธานี)  หมัน (พระนครศรีอยุธยา)  บุนนาค (พิจิตร)  ปีบ (พิษณุโลก)  มะขาม (เพชรบูรณ์)  พิกุล (ลพบุรี)  โพทะเล (สมุทรปราการ)  จิกเล (สมุทรสงคราม)  พญาสัตบรรณ (สมุทรสาคร)  ตะแบกนา (สระบุรี)  มะกล่ำตาช้าง (สิงห์บุรี)  มะค่า (สุโขทัย)  มะเกลือ (สุพรรณบุรี)  มะพลับ (อ่างทอง)  สะเดา (อุทัยธานี) 
ภาคตะวันออก:  จัน (จันทบุรี)  อะราง (ฉะเชิงเทรา)  ประดู่ (ชลบุรี)  หูกวาง (ตราด)  โพ (ปราจีนบุรี)  กระทิง (ระยอง)  มะขามป้อม (สระแก้ว) 
ภาคตะวันตก:  ขานาง (กาญจนบุรี)  แดง (ตาก)  เกด (ประจวบคีรีขันธ์)  หว้า (เพชรบุรี)  โมกมัน (ราชบุรี) 
ภาคใต้:  ทุ้งฟ้า (กระบี่)  มะเดื่ออุทุมพร (ชุมพร)  ศรีตรังชนิด Jacaranda obtusifolia (ตรัง)  แซะ (นครศรีธรรมราช)  ตะเคียนชันตาแมว (นราธิวาส)  ตะเคียน (ปัตตานี)  เทพทาโร (พังงา)  พะยอม (พัทลุง)  ประดู่บ้าน (ภูเก็ต)  อโศกเหลือง (ยะลา)  อบเชย (ระนอง)  สะเดาเทียม (สงขลา)  กระซิก (สตูล)  เคี่ยม (สุราษฎร์ธานี) 
ต้นไม้ประจำจังหวัดนครปฐมคือจัน  ·  ต้นไม้ประจำจังหวัดบุรีรัมย์คือแปะ  ·  ต้นไม้ประจำจังหวัดยโสธรคือยางนา  · ต้นไม้ประจำจังหวัดสุโขทัยคือตาล  ·  ต้นไม้ประจำจังหวัดสุรินทร์คือกันเกรา  ·  ต้นไม้ประจำจังหวัดระนองคืออินทนิล  ·  ต้นไม้ประจำจังหวัดระยองคือประดู่  ·  จังหวัดบึงกาฬไม่มีพันธุ์ไม้มงคลพระราชทาน ต้นไม้ประจำจังหวัดคือสิรินธรวัลลี
| --- | --- |
การแยกแยะหน่วยอนุกรมวิธาน:  Wikidata: Q759430  Wikispecies: Artocarpus lacucha  BOLD: 642771  GBIF: 3764648  GRIN: 409385  iNaturalist: 425508  IPNI: 927744-1  NCBI: 382341  Plant List: kew-2654005  POWO: urn:lsid:ipni.org:names:927744-1  Tropicos: 50131993 
ผลมะหาดสุก แสดงให้เห็นเนื้อในผลที่เป็นยวง
ลักษณะของใบ
กวนอู

| กวนอู (กวาน ยฺหวี่) |
| --- | --- |
關羽
ภาพวาดของกวนอูในซันไฉถูหุ่ย

ขุนพลหน้า (前將軍 เฉียนเจียงจฺวิน)
ดำรงตำแหน่ง ค.ศ. 219 (219) – ค.ศ. 220 (220)
กษัตริย์: เล่าปี่ (อ๋องแห่งฮันต๋ง) /  พระเจ้าเหี้ยนเต้ (ราชวงศ์ฮั่น)
ขุนพลปราบโจร (盪寇將軍 ต้างโค่วเจียงจฺวิน) (ในสังกัดของเล่าปี่)
ดำรงตำแหน่ง ป. ค.ศ. 211 (211) – ค.ศ. 219 (219)
กษัตริย์: พระเจ้าเหี้ยนเต้
เจ้าเมืองซงหยง (襄陽太守 เซียงหยางไท่โฉ่ว) (ในสังกัดของเล่าปี่)
ดำรงตำแหน่ง ป. ค.ศ. 211 (211) – ค.ศ. 219 (219)
กษัตริย์: พระเจ้าเหี้ยนเต้
รองขุนพล (偏將軍 เพียนเจียงจฺวิน) (ในสังกัดของโจโฉ ต่อมาในสังกัดของเล่าปี่)
ดำรงตำแหน่ง ค.ศ. 200 (200) – ป. ค.ศ. 211 (211)
กษัตริย์: พระเจ้าเหี้ยนเต้
 
ข้อมูลส่วนบุคคล
เกิด: ไม่ทราบ อำเภอไก่เหลียง เมืองฮอตั๋ง จักรวรรดิฮั่น (ปัจจุบันคือเมืองยฺวิ่นเฉิง มณฑลชานซี)
เสียชีวิต: มกราคมหรือกุมภาพันธ์ ค.ศ. 220 อำเภอหลินจฺหวี่ เมืองซงหยง จักรวรรดิฮั่น (ปัจจุบันคืออำเภอหนานจาง มณฑลหูเป่ย์)
บุตร: กวนเป๋ง กวนหิน บุตรสาวอย่างน้อยหนึ่งคน
อาชีพ: ขุนพล
ชื่อรอง: หุนเตี๋ยง (雲長 ยฺหวินฉาง)
สมัญญานาม: จฺว้างโหมวโหว (壯繆侯)
บรรดาศักดิ์: หั้นสือแต่งเฮา (漢壽亭侯 ฮั่นโช่วถิงโหว)
เทพนาม:   สังฆรามโพธิสัตว์/เฉียหลันผูซ่า (伽藍菩薩)  กวนตี้  (關帝; "จักรพรรดิกวน")  กวนกง (關公; "ท่านกวน")  กวนเซิ่งตี้จฺวิน (關聖帝君; "อริยมหาราชเจ้ากวน") 
ชื่ออื่น ๆ:   กวนเอ้อร์เหย่ (關二爺; "ท่านปู่รองกวน")  บีเยียงก๋ง/เหม่ยหรานกง (美髯公; "ท่านเครางาม")  ฉางเชิง (長生)  โช่วฉาง (壽長) 

กวนอู (เสียชีวิต เดือนมกราคมหรือกุมภาพันธ์ ค.ศ. 220) มีชื่อในภาษาจีนกลางว่า กวาน ยฺหวี่ (จีน: 關羽; พินอิน: Guān Yǔ; [kwán ỳ] ไฟล์:Guan Yu.ogg) มีชื่อรองว่า หุนเตี๋ยง หรือในภาษาจีนกลางว่า ยฺหวินฉาง (จีน: 雲長; พินอิน: Yúncháng) เป็นขุนพลชาวจีนที่รับใช้ขุนศึกเล่าปี่ในช่วงปลายยุคราชวงศ์ฮั่นตะวันออกของจีน  กวนอูและเตียวหุยมีความสัมพันธ์ฉันพี่น้องกับเล่าปี่และติดตามเล่าปี่ตลอดการแสวงอำนาจในช่วงต้น กวนอูมีบทบาทสำคัญในเหตุการณ์ที่นำไปสู่การสิ้นสุดของราชวงศ์ฮั่นและการสถาปนารัฐจ๊กก๊กของเล่าปี่ในยุคสามก๊ก กวนอูเป็นที่จดจำในเรื่องความจงรักภักดีต่อเล่าปี่ ขณะเดียวกันก็มีชื่อเสียงในเรื่องการตอบแทนบุญคุณของโจโฉด้วยการสังหารงันเหลียงขุนพลของอ้วนเสี้ยวคู่อริของโจโฉในยุทธการที่แปะแบ๊ หลังจากเล่าปี่ยึดมณฑลเอ๊กจิ๋วได้ในปี ค.ศ. 214 กวนอูยังคงปกครองและป้องกันมณฑลเกงจิ๋วต่อไปอีกประมาณ 7 ปี ในปี ค.ศ. 219 ระหว่างที่กวนอูไปรบกับกองทัพของโจโฉในยุทธการที่อ้วนเสีย ซุนกวนพันธมิตรของเล่าปี่ทำลายความเป็นพันธมิตรซุน-เล่าแล้วส่งขุนพลลิบองเข้ายึดครองอาณาเขตของเล่าปี่ในมณฑลเกงจิ๋ว ในช่วงเวลาที่กวนอูทราบข่าวการเสียเกงจิ๋ว (หลังกวนอูพ่ายแพ้ในการรบที่อ้วนเสีย) ก็เป็นเวลาที่สายเกินแก้แล้ว ต่อมากวนอูถูกทัพของซุนกวนซุ่มโจมตีและจับตัวได้ จากนั้นจึงถูกประหารชีวิต